分类：文化/艺术-书画美术
问题：沁园春.雪哪里有? 
回答：北国风光，千里冰封，万里雪飘。 

望长城内外，惟余莽莽； 

大河上下，顿失滔滔。 

山舞银蛇，原驰蜡象，欲与天公试比高。 

须晴日，看红妆素裹，分外妖娆。　　 

江山如此多娇，引无数英雄竞折腰。 

惜秦皇汉武，略输文采； 

唐宗宋祖，稍逊风骚。 

一代天骄，成吉思汗，只识弯弓射大雕。 

俱往矣，数风流人物，还看今朝。